b'\n_START_ARTICLE_\nGaochang\n_START_PARAGRAPH_\nGaochang (kinesisk: \xe9\xab\x98\xe6\x98\x8c, uigursk: Xoqo), eller Qarakhoja, er stedet for en gammel oaseby i nordranden av den ugjestmilde Taklamakan\xc3\xb8rkenen i den autonome region Xinjiang i Folkerepublikken Kina. I oldtiden vokste det frem et kinesisk kongedynasti her, grunnlagt av tilflyttere fra Kina i 640 e.Kr. Byen ble et travelt handelssenter for reisende langs Silkeveien._NEWLINE_Ruinene ligger ca. 30 km s\xc3\xb8r\xc3\xb8st for byen Turfan.'